stanford-oval/wikipedia huggingface dataset:
רוס 248

| --- | --- |

 נתוני תצפית
 קבוצת כוכבים:  אנדרומדה
 שמות נוספים:  HH באנדרומדה, גליזה 905, LHS 549
 סוג:  ננס אדום
 בהירות נראית:  12.29
 סיווג ספקטרלי:  M6 V
 עלייה ישרה:  112.692±0.153 אלפיות שניית קשת בשנה
 נטייה:  −1,592.055±0.112 אלפיות שניית קשת בשנה
 מאפיינים פיזיים
 בהירות מוחלטת:  14.79
 מרחק:  10.30 ± 0.02  שנות אור 3.16±0.01  פארסק
 רדיוס:  0.16 רדיוסי שמש
 מסה:  0.136 מסות שמש
 עוצמת הארה:  פי 0.0018 מהשמש
 טמפרטורה:  2,799 K
 מהירות סיבוב:  1.2 קילומטר לשנייה
 מהירות רדיאלית:  −77.764±0.003 קילומטר לשנייה
 תנועה עצמית:  1,617 מילי-שניות קשת בשנה
 היסט:  316.4812±0.0444 אלפיות של שניות קשת
 מתכתיות:  0.11 
 
רוס 248 (באנגלית: Ross 248, ידוע גם בשמות HH באנדרומדה, גליזה 905 או LHS 549) הוא כוכב הנמצא כ-10.3 שנות אור ממערכת השמש בקבוצת הכוכבים אנדרומדה והוא הכוכב העשירי הכי קרוב למערכת השמש, אך למרות קרבתו היחסית הוא עמום מדי מכדי צפייה בו בעיניים בלבד. הכוכב הובחן לראשונה בשנת 1926 על ידי פרנק אלמור רוס (אנ').
המסה של הכוכב היא 12% ממסת השמש ורדיוסו כ-16% מרדיוס השמש, אך עוצמת ההארה שלו היא רק 0.2% מעוצמת ההארה של השמש. הסיווג הספקטרלי שלו הוא M6 V, מה שמסווג אותו ככוכב הסדרה הראשית מסוג ננס אדום. רוס 248 מאופיין גם ככוכב הבזק, ולכן קיבל גם ציון של כוכב משתנה, HH באנדרומדה. בשנת 1950 הוא היה הכוכב הראשון שזוהה ככוכב משתנה גם בשל כתמי שמש על פניו, כך שהוא גם משתנה BY בדרקון.
מפת מסלול הכוכבים הקרובים למערכת השמש מ-20,000 שנה לפני זמננו עד 80,000 בעתיד.
מסלולו של רוס 248 יביא אותו קרוב יותר למערכת השמש בעתיד. בעוד 33,000 שנים הוא יהיה במרחק 3.024 שנות אור, הכוכב הכי קרוב לשמש (ראו גרף) ולאחר מכן שוב יתרחק. כיום השכנים הקרובים ביותר לרוס 248 הם זוג הננסים האדומים גרומברידג' 34 שנמצאים במרחק של כ-1.8 שנות אור ממנו וניתנים לראייה ללא ציוד עזר ככוכב עמום עם בהירות מדרגה 4. במרחק של כ-4.5 שנות אור נמצא זוג הננסים האדומים קרוגר 60 שבהירותם לא מאפשרת לראותם ללא ציוד עזר ובמרחק של כ-5.6 שנות אור נמצאים זוג הכוכבים 61 בברבור שיראו מרוס 248 ככוכב עם בהירות מדרגה 3.2, בהיר בהרבה מכפי שהזוג נראה מכדור הארץ.
הערות שוליים

↑  VizieR: LHS 549, LHS Catalogue, 2nd Edition (Luyten 1979)
↑  S. L. Lippincott: Astrometric  search for unseen stellar and sub-stellar companions to nearby stars and the possibility of their detection, Space Science Reviews, vol. 22, p. 168 (1978) (באנגלית)
קניון גלן

קניון גלן
קניון גלן ב-1873, סמוך למפגש הנהרות קולורדו וסן חואן
קניון גלן (באנגלית: Glen Canyon) הוא קניון שנחצב על ידי נהר הקולורדו ומשתרע בדרום מזרח מרכז יוטה ובצפון אריזונה בתוך אזור "צוקי השני" (Vermillion Cliffs) ברמת קולורדו.
בשנות ה-60 של המאה ה-20, נבנה בקניון סכר, בשם סכר קניון גלן ומאחוריו נוצר מאגר המים אגם פאוול. הסכר הוקם בקניון גלן לאחר מאבק מוצלח שניהל ארגון איכות הסביבה הוותיק מועדון סיירה, בהנהגת דייוויד ברואר (David Ross Brower‏; 2000-1912) כנגד הכוונה להקים סכר אחר שהיה אמור להציף את הקניונים באזור המונומנט הלאומי דינוזאור (Dinosaur National Monument) המוגן על ידי הממשל הפדרלי על פי החלטת נשיא ארצות הברית. כחלק מההבנות שהושגו במהלך מאבק זה, הסכים מועדון סיירה שלא להתנגד להקמת סכר בקניון גלן. ברואר הבין את גודל טעותו רק לאחר ששט בקניון לאחר שההחלטה לבנות את הסכר התקבלה, אבל בטרם הוצף הקניון, וניסה לפעול לשווא לעצור את הפעלת הסכר.
תיאור כללי

קניון גלן, אותו הציף אגם פאוול, היה בפועל יותר עמק צר שמדרונותיו תלולים מאשר קניון. הקניון תואר כ"ארץ פלאות של נקיקים, צריחים, צוקים ונקרות". הגאולוג ג'ון וסלי פאוול (John Wesley Powell‏; 1902-1834), שנתן לקניון את שמו בעת סיורו במקום ב-1869, תיאר אותו כ"ארץ של יופי ותהילה", הסופר וולאס סטנגר (Wallace Earle Stegner‏; 1993-1909), שביקר במקום ב-1947, העריך כי הקניון יוכל לשמש בפוטנציה כפארק לאומי מעולה, והסופר אדוארד אביי (Edward Abbey) כתב שקניון גלן היה "חלק מגן העדן המקורי של כדור הארץ".
הקניון תואר כ"לב הביולוגי של הקולורדו" בשל הצמחייה השופעת על גדות הנהר ובית הגידול על מדרגות הנהר הנמוכות המרובות. בקניון נמנו 79 מיני צמחים, 189 מיני עופות ו-34 מיני יונקים.
היסטוריה

סביב 1956 תכננו ארכאולוגים וביולוגים מאוניברסיטת יוטה ומהמוזיאון של צפון אריזונה חפירות הצלה בחלקו התחתון של קניון גלן, שעמד להיות מוצף במי האגם שמאחורי הסכר שתוכנן. לשם כך הם קיבלו מענקי מחקר משירות הפארקים הלאומיים של ארצות הברית. בין 1958 ל-1960 נערכו ארבעה שלבי מחקר ויחד עם סקרים שבוצעו לפני 1957 נתגלו 250 אתרים ארכאולוגיים.
היסטוריה > חפירות

חפירות החלו בקיץ 1958 ב-16 אתרים. על סמך הממצאים הועלתה ההשערה שהתושבים הפרהיסטוריים שהתגוררו ביישובי קבע ברמות שדרומית לקניון גלן, וברמת קמינגס (Cummings Mesa), עיבדו את הקרקע בחלקו התחתון של קניון גלן על בסיס עונתי, ולקטו חומרי גלם. על מנת להוכיח את השערת היישוב העונתי, נבחנו קריטריונים כדוגמת מבני מגורים, מיקומן של מערכות דרכים, קיומם של מבנים טקסיים, מידת הנפוצות של אתרי קבורה, והיחס בין שכבות טבעיות ותרבותיות. ארבעה סוגים של אתרים תוארו בסקר: אתרים פתוחים על טרסות סלע, אתרי דרדרת מתחת לצוקים, אתרי מחסה באזורים מוגנים מתחת לצוקים בולטים ואתרי מחסה במערות בקירות הקניון. אתרים פתוחים היו הסוג הנפוץ ביותר משתי גדות הנהר. ברוב האתרים, שמרביתם מחנות של הנאוואחו נמצאו שברי כלי אבן, קרמיקה או שניהם. אתרי דרדרת כמעט שלא הותירו חותם.
מרבית השרידים התרבותיים שנתגלו היו כלי אבן מחודדים שכללו ראשי חץ, מגרדות, מקדחים, סכינים, מקצצים, וכלים לטחינת מזון. פטרוגליפים נמצאו בכל רחבי הקניון. "דמויות שנוצרו בחריתה ובניקור מתארים כבש הרים, דמויות אנושיות, עופות, טביעות ידיים ועקבות בעלי חיים. צורות גאומטריות נעו ממעגלים וספירלות לתבניות מסובכות בקווים ישרים. לדמויות האנוש היו גופים משולשים. דמויות מצוירות נתגלו משני צדי הנהר....פטרוגליפים מאיכות כזו לא קיימים ברמות הסמוכות לקניון גלן".
היסטוריה > תקופות התרבויות הפרהיסטוריות

מהמחקרים עולה שהכרונולוגיה של הפרהיסטוריה של חלקו התחתון של קניון גלן משתרעת מהמאה הראשונה לספירה ועד המאה ה-15, וההיסטוריה הרשומה מתחילה מ-1776":
שלהי תקופת קולעי הסלים II‏ (Late Basketmaker II Era‏; 500-50 לספירה) מיוצגת בכמה אתרים. בדיקות תיארוך פחמן-14 משרידי מדורות הן מ-250 ועד 440 לספירה (פלוס/מינוס 80 שנים). תקופת קולעי הסלים III אינה מיוצגת בחלקו התחתון של קניון גלן, אבל מתועדת בקניון נאוואחו, יובל גדול הנשפך לגדה השמאלית של הקולורדו, בתחומי האזור הגאוגרפי של קניון גלן. בתקופת קולעי הסלים III החל השימוש בכלי קרמיקה שנשרפו בתנור. מקובל להניח שתרבות קולעי הסלים נמשכה מעבר לתקופת פואבלו I.
תקופת פואבלו I‏ (Pueblo I Era‏; 900-750 לספירה) – שרידים מתקופה זו נתגלו ב"רוק קריק" (Rock Creek – "ערוץ הסלע") בחלקו התחתון של קניון גלן, ובקניון נאוואחו. כלי החרס שייכים למשפחות קרמיות שונות (Kana-a Black-on-white, Deadmans Black-on-red, and Kana-a Gray) שנעשו ממרבצים שנמצאו באתר המכונה "גומחת הלטאה" (Lizard Alcove). פואבלו I היא התקופה המתועדת בצורה הטובה ביותר בקניון נאווחו, שהתחילה בערך בשנת 800 ונמשכה 200 שנים.
תקופת פואבלו II‏ (Pueblo II Era‏; 1100-900 לספירה) – ותחילת תקופת פואבלו III היא התקופה המתועדת בצורה הטובה ביותר בקניון גלן ומקבילה להתיישבות ברמת קמינגס.
הופי – ילידים מאזור ג'דיטו (Jeddito) התיישבו בקניונים במאה ה-14.
מרבית החרסים שנתגלו בקניון הראשי נוצרו ככל הנראה ברמות, אם כי ייתכן שחלק מכלי החרס נוצרו בחלקו התחתון של קניון גלן. מרבצי חרסית נתגלו לאורך הנהר יחד עם כמה כלי חרס גסים, שייתכן שיוצרו שם. לאורך חלקו התחתון של קניון גלן נתגלו ארבעה קברים בלבד בשלושה אתרים. מצבורי אשפה נדירים במרבית האתרים. אלו הן עובדות נוספות המעידות על שהות עונתית בלבד של ציידים וחקלאים במקום.
היסטוריה > התקופה ההיסטוריות

ההיסטוריה הכתובה על קניון גלן מתחילה במשלחת המחקר של האבות הפרנציסקנים הספרדים פרנסיסקו אטנסיו דומינגס וסילבסטרה ולס דה אסקלנטה שיצאה ב-1776 מסנטה פה שבניו מקסיקו במטרה להגיע לקליפורניה.
הגאולוג ג'ון וסלי פאוול, שעל שמו המאגר מאחורי הסכר, סייר במקום פעמיים ב-1869 וב-1872 והדפיס תיאור מפורט ב-1875 של מסעות המחקר שערך (Explorations of the Colorado River and Its Canyons). משלחתו של ג'ון ווסלי פאוול גם נתנה את השם לקניון. באוקטובר 1869 כתב פאוול ביומנו על הקניון "נתקלנו במקבץ נפלא של תצורות, קירות מגולפים, קשתות מלכותיות, עמקים צרים ועמוקים (באנגלית גלן (Glen), מילה שמקורה סקוטי), ערוצי גומחות, תלים ומונומנטים. החלטנו לקרוא לו קניון גלן".
היסטוריה > התקופה ההיסטוריות > המחלוקות על הקמת הסכר

למרות ריחוקו של המקום מיישובים ועיירות נערכו במקום שיוטים לאורך הקניון. וחלקם, דוגמת הסופר וולאס סטגנר, שהיה במקום ב-1947, גם כתבו על כך. עם זאת, כשנפלה ההחלטה על הקמת סכר קניון גלן לא פעל מועדון סיירה, ארגון איכות הסביבה הגדול ביותר אז בארצות הברית כנגד ההחלטה. הארגון התמקד בניסיון המוצלח למניעת הקמת סכר אחר, שהיה חלק ממיזם אגירת מי נהר הקולורדו ב"פארק אקו" (Echo Park), באזור המונומנט הלאומי דינוזאור (Dinosaur National Monument) המוגן על ידי הממשל הפדרלי על פי החלטת נשיא ארצות הברית.
מנהיג הארגון דייוויד ברואר סייר בקניון גלן בתחילת שנות ה-60, אחרי שהסכר כבר כמעט הושלם, ורק אז הבין את גודל טעותו. הוא ניסה לשווא למנוע את הפעלת הסכר. ב-1963, כשבניית הסכר כבר הייתה בעיצומה, הדפיס מועדון סיירה ספר שכתב ברואר על קניון גלן, בשם "המקום שאיש לא הכיר" (The Place No One Knew), שבו קונן על אובדן הנקיק הנופי לפני שלרוב הציבור האמריקני היה סיכוי לבקרו, או אפילו לדעת על קיומו. בינואר 1963 ביקר ברואר בחדר הסגלגל שבבית הלבן בניסיון אחרון להציל את קניון גלן מהצפה - אבל נכשל בניסיונו לשכנע את נשיא ארצות הברית, ג'ון קנדי.. כנגד ברואר נטען כי היה בידיו מידע מספיק על הייחודיות של קניון גלן, קודם לכך שנוכח בה במו עיניו. וולאס סטגנר למשל אמר לברואר "אקו אינו מגיע לקרסוליים של גלן" ("Echo doesn't hold a candle to Glen").
ניסיון זה שינה את גישתו של ברואר לשימור הסביבה והוא הפך קיצוני יותר ופחות נוטה לפשרות. תהליך דומה עבר ג'ון מיור בעקבות הניסיון שנכשל למנוע את הקמת סכר אושונסי (O'Shaughnessy Dam), בעמק נופי בתחומי הפארק הלאומי יוסמיטי. הקמת הסכר בקניון גלן חישלה את ברואר במאבק למניעת הקמת סכר נוסף על הקולורדו בתחומי הגרנד קניון. משלהי שנות ה-90 של המאה ה-20 חידשו מועדון סיירה וארגוני איכות סביבה נוספים את התביעה לייבש את אגם פאוול בחלקו התחתי של קניון גלן.
לקריאה נוספת

Jennings, Jesse D. Glen Canyon: An Archaeological Summary. University of Utah Press, Salt Lake City, Utah, 1966, republished 1998. ISBN 0-87480-584-8.
Long, Paul V. Jr. Archaeological Excavations in Lower Glen Canyon, Utah, 1959-1960. Museum of Northern Arizona Bulletin No. 42 – Glen Canyon Series No. 7. The Northern Arizona Society of Science and Art (Flagstaff, 1966)
Crampton, C. Gregory. Ghosts of Glen Canyon: History Beneath Lake Powell, revised edition (2009). ISBN 978-0-87480-946-6
Eliot Porter (Photographer), Daniel P Beard (Preface), David Brower (Foreword) (Eds., 1997). The Place No One Knew - Glen Canyon on the Colorado Publisher: Gibbs Smith, Publisher; Cmv edition (July 21, 2000). ISBN 978-0-87905-971-2.
Fowler, Don D. The Glen Canyon Country, (2011). ISBN 978-1-60781-134-3
הערות שוליים

↑  Why Glen Canyon
↑  Lake Powell Reservoir and Glen Canyon Dam: Dam in Crisis
↑  קטעים מהיומנים של מסעותיהם של דומינגס ופאוול ויומנים נוספים הקשורים לקניון גלן מופיע בספר Mathew Barrett Gross, The Glen Canyon Reader, University of Arizona Press, 2003, ISBN 9780816522422שחלקו זמין בגוגל ספרים
↑  John W. Van Cot, Utah Place Names, page 155, University of Utah Press, 1990, ISBN 9780874803457
↑  Let the River Run Through It: More than forty years ago David Brower made a mistake. Now he says it's time to bring Glen Canyon back to life
| --- | --- |
בקרת זהויות :  NLI: 987007531321205171  LCCN: sh85055251  NARA: 10043398  VIAF: 235211141   WorldCat (עם VIAF): 235211141 
קניון גלן
רולאנדו

ערך זה עוסק בכדורגלן פורטוגזי. אם התכוונתם למשמעות אחרת, ראו .
רולאנדו ג'ורג' דה פונססה (נולד ב-31 באוגוסט 1985), המכונה רולאנדו, הוא כדורגלן עבר פורטוגזי ששיחק בעמדת הבלם.
קריירה

לאחר שבתחילת הקריירה שלו בנוער שיחק בשורות המועדון הקטן קמפומרינסס, עבר לקבוצה מליסבון בלננסש אליה הצטרף בגיל 18. ב-28 באוגוסט 2004 ערך את הופעתו הבכורה בקבוצה בה כבש את שערו הראשון בניצחון 0–3 נגד מאריטימו. לרולאנדו היה תפקיד חשוב כחלק מהגנת הקבוצה עד עונת 2007/2008, בה סיימה הקבוצה במקום השמיני בליגה.
ב-15 באפריל 2008 חתם בפורטו על חוזה לארבע שנים. בעונתו הראשונה בקבוצה כבש שלושה שערים ב-28 הופעות ועמה זכה בדאבל, באליפות פורטוגל והגביע הפורטוגזי. בעונת 2010/2011 ישב יותר על הספסל אך זכה בעוד אליפות פורטוגל שנייה ברציפות. ב-17 בפברואר 2011 הבקיע שער נגד סביליה בניצחון 1–2 במסגרת שמינית גמר הליגה האירופאית, בסוף העונה זכה עם הקבוצה בטורניר בניצחון במשחק הגמר 0–1 על ספורטינג בראגה.
רולאנדו החל את עונת 2011/2012 מעולה בכך שהבקיע צמד שערים נגד ויטוריה בסופר קאפ הפורטוגזי שהובילו לניצחון 1–2 וזכייה.
ב-30 בינואר 2013 הושאל עד סוף העונה לנאפולי האיטלקית מהסרייה א'.
ב-10 באוגוסט 2013 הושאל לאינטר מילאנו עד סוף העונה. הוא הבקיע את שערו הראשון בקבוצה ב-27 באוקטובר נגד הלאס ורונה בניצחון 2–4. ב-2 בפברואר 2015 הושאל לאנדרלכט הבלגית עד סוף העונה.
בקיץ 2015 חתם במרסיי הצרפתית. ב-27 בפברואר 2020 חתם בספורטינג בראגה לשנתיים וחצי.
פרש מכדורגל ב-1 ביולי 2022.
קריירה > נבחרת פורטוגל

על אף שרולאנדו נולד בכף ורדה, הוא עבר לפורטוגל בגיל 14 והתאזרח ב-2006. משם החל לשחק בנבחרת הצעירה של פורטוגל והשתתף עמה באליפות אירופה עד גיל 21.
רולאנדו זומן לראשונה לנבחרת הבוגרת במרץ 2009 במשחק ידידות נגד פינלנד אך לא לקח חלק במשחק. נכלל בסגל מונדיאל 2010.
תארים

הליגה האירופית: 2010/2011
אליפות פורטוגל: 2008/2009, 2010/2011, 2011/2012
הגביע הפורטוגזי: 2008/2009, 2009/2010, 2010/2011
הסופר קאפ הפורטוגזי: 2009, 2010, 2011, 2012
הערות שוליים

↑  Rolando, Transfermarkt
| נבחרת פורטוגל – מונדיאל 2010 |
| --- | --- | --- |
|  1 אדוארדו •  2 אלווש •  3 פריירה •  4 רולאנדו •  5 דודה •  6 קרבאליו •  7 רונאלדו •  8 מנדש •  9 ליאדסון •  10 דני •   11 סימאו •  12 בטו • 13 מיגל •  14 ולוזו • 15 פפה • 16 מיירלש • 17 אמורים • 18 אלמיידה • 19 טיאגו • 20 דקו • 21 קושטה • 22 פרננדז • 23 קונטראו • מאמן: קרלוס קיירוש |  1 אדוארדו •  2 אלווש •  3 פריירה •  4 רולאנדו •  5 דודה •  6 קרבאליו •  7 רונאלדו •  8 מנדש •  9 ליאדסון •  10 דני •   11 סימאו •  12 בטו • 13 מיגל •  14 ולוזו • 15 פפה • 16 מיירלש • 17 אמורים • 18 אלמיידה • 19 טיאגו • 20 דקו • 21 קושטה • 22 פרננדז • 23 קונטראו • מאמן: קרלוס קיירוש | פורטוגל |
| נבחרת פורטוגל – יורו 2012 |
| --- | --- | --- |
|  1 אדוארדו •  2 אלווש •  3 פפה •  4 ולוזו •  5 קונטראו •  6 קוסטודיו קסטרו •  7 רונאלדו •  8 מאוטיניו •  9 אלמיידה •  10 קווארסמה •   11 אוליביירה •  12 פטריסיו • 13 קושטה •  14 רולאנדו • 15 מיקאל • 16 מיירלש • 17 נאני • 18 וארלה • 19 לופס • 20 ויאנה • 21 פריירה • 22 בטו • 23 פושטיגה • מאמן: בנטו |  1 אדוארדו •  2 אלווש •  3 פפה •  4 ולוזו •  5 קונטראו •  6 קוסטודיו קסטרו •  7 רונאלדו •  8 מאוטיניו •  9 אלמיידה •  10 קווארסמה •   11 אוליביירה •  12 פטריסיו • 13 קושטה •  14 רולאנדו • 15 מיקאל • 16 מיירלש • 17 נאני • 18 וארלה • 19 לופס • 20 ויאנה • 21 פריירה • 22 בטו • 23 פושטיגה • מאמן: בנטו | פורטוגל |
קלוטילדה

ערך זה עוסק במלכה רעיה של כלוביס הראשון, מלך הפרנקים. אם התכוונתם לספינת העבדים האחרונה, ראו .
| --- | --- |

 לידה:  474 ליון, האימפריה הרומית המערבית 
 פטירה:  3 ביוני 545 (בגיל 71 בערך) טור, האימפריה הפרנקית 
 מדינה:  ממלכת בורגונדיה 
 מקום קבורה:  נוטרדאם 
 בן או בת זוג:  כלוביס הראשון (493–29 בנובמבר 511) 
 
קלוטילדה (Chrotchildis, Chrodechildis,‏ Chrodechild או Clotilde; ‏סביבות 475 – 3 ביוני 545) הייתה אשתו השנייה של כלוביס הראשון, מלך הפרנקים.
חייה

קלוטילדה נולדה בעיר ליון כבתם של כילפריך השני, מלך בורגונדיה (אנ') ושל אשתו קארטנה.
ב-473, עם מותו של גונדיוך מבורגונדיה, בניו, כילפריך השני, גונדובד (אנ') וגודגיזל, התחלקו בשלטון עם דודם, כילפריך הראשון, מלך בורגונדיה. אחרי מותו ב-480, התחלקו ביניהם בנחלותיו של אביהם. כילפריך השני קיבל את ליון, גונדובד קיבל את ויאן, וגודגיזל - את ז'נבה.
על פי ההיסטוריון גרגוריוס מטור, ב-493 גונדובד רצח את אחיו כילפריך השני והטביע את אשתו קארטנה במי הנהר רון כשאבן תלויה על צווארה. בתם כרונה הפכה לנזירה, ואילו בתם קלוטילדה גורשה מבורגונדיה.
על פי מקור אחר, לאחר שהרג את כילפריך ואת אשתו, גונדובד אסף לחצרו את שתי בנותיהם, כרונה וקלוטילדה. כרונה הפכה לנזירה, וקלוטילדה, שגם היא קיבלה חינוך נוצרי, ניתנה כאישה לכלוביס הראשון, מלך הפרנקים כחלק מברית בין הבורגונדים לבין הפרנקים.
מנישואים אלה נולדו:
אינגומר, נולד בערך ב-493 ונפטר באותה שנה
כלודומר, מלך אורליאן נולד ב-495
כילדברט הראשון, מלך פריז, נולד ב-496
כלותאר הראשון, מלך סואסון, נולד ב-500
בת בשם קלוטילדה, נולדה ב-507, נישאה לאמלריק (אנ') מלך הויזיגותים.
קלוטילדה לא שקטה ולא נחה עד שבעלה כלוביס הראשון, שהיה עובד אלילים, הסכים לקבל על עצמו את הדת הקתולית, והוטבל על ידי רמיגוס בישוף ריימס בחג המולד של 497 או 498. קלוטילדה וכלוביס בנו את כנסיית השליחים, שלאחר מכן נודעה ככנסיית סן ז'נבייב בפריז. אחרי מותו של כלוביס, קלוטילדה פרשה למנזר סן מרטין בעיר טור.
ב-523 קלוטילדה, שחפצה לנקום בבורגונדים על רצח אביה ואימה, השיגה את מבוקשה כאשר שלחה את שלושת בניה, כלודומר, מלך אורליאן, כילדברט הראשון, מלך פריז וכלותאר הראשון, מלך סואסון למערכה נגד זיגמונד מבורגונדיה, שהיה בנו של גונדובד. זיגמונד נלכד בידיו של כלודומר, שלקח אותו לאורליאן והוציא אותו להורג ב-524. באותה שנה כלודומר, מלך אורליאן נהרג בקרב וזרונטיה שבו הביס את גונדומר, אחיו של זיגמונד ואת האוסטרוגותים בני בריתו.
על פי החוק הסאלי היו חייבים לחלק את נחלותיו של כלודומר בין בניו, אך על פי הנוהג הגרמאני היה זה בסמכותה של המלכה בלבד להחליט מי יירש את הכתר, ועל פי המסורת הגרמאנית הכתר עבר בירושה קודם כל לאחים ורק אחר כך לבנים, לדודים ולאחיינים. לכן, כלותאר וכילדברט שאלו את קלוטילדה מה עליהם לעשות עם אחייניהם, והיא השיבה: "אם אין הם מיועדים למלוך, מוטב לי לראותם מתים מאשר קצוצי שיער." כלותאר וכילדברט שחילקו ביניהם את נחלותיו של כלודומר, רצחו שניים מילדיו של כלודומר, ואילו השלישי קיצץ את שערו הארוך, שהיה סמל להיותו בן מלוכה, נמלט והצטרף למנזר.
קלוטילדה מתה בעיר טור ונקברה ליד בעלה בכנסיית השליחים (כנסיית ז'נבייב הקדושה בפריז).
לאחר מותה הוכרה כקדושה על ידי הכנסייה הקתולית. יום חגה הוא 3 ביוני והיא הקדושה המגנה על הנוטריונים. בזיליקת קלוטילדה הקדושה קרויה על שמה.
הערות שוליים

↑  ראשיתה של אירופה: מערב אירופה בימי הביניים המוקדמים, האוניברסיטה הפתוחה, כרך ב, יחידה 3 (כתבה: אורה לימור), עמ' 16.
| --- | --- |
בקרת זהויות :  NLI: 987007259989805171  BnF: cb125095674 (data)  CANTIC: a10645469  GND: 119461579  HDS: 018646  ISNI: 0000 0001 2126 517X  LCCN: no94018619  NKC: jx20060804002  NTA: 086444956  SUDOC: 034329870  VIAF: 31572511   WorldCat (עם VIAF): 31572511
ריטהאוסף

ריטהאוסף הוא אלבום אוסף כפול של הזמרת ריטה שיצא ב-12 באוגוסט 2015.
השיר Fallin' בביצוע ריטה ורד בנד מצורף לאלבום כבונוס בפלטפורמות הדיגיטליות.
רקע

בצאת האלבום סיפרה ריטה על חווייתה בעריכת האוסף "אני יושבת לערוך את האוסף הזה ויוצאת למסע רגשי. החוויות והזיכרונות שחבויים בכל שיר ושיר מציפים אותי. אני יודעת שהשירים האלו הפכו לפסקול חוויותיהם וחייהם של הרבה אנשים, ואני מתמלאת הכרת תודה על הזכות הנדירה הזאת שנפלה בחיקי ולא שוכחת ולו לרגע".
רשימת השמעה > אלבום 1

| אלבום 1> מס' | אלבום 1> שם | אלבום 1> משך | אלבום 1>  | אלבום 1>  | אלבום 1>  | אלבום 1>  | אלבום 1>  | אלבום 1>  | אלבום 1>  |
| --- | --- | --- | --- | --- | --- | --- | --- | --- | --- |
| 1. | עטוף ברחמים  | 5:14 |  |  |  |  |  |  |  |
| 2. | תפתח חלון  | 4:56 |  |  |  |  |  |  |  |
| 3. | בגידה  | 4:49 |  |  |  |  |  |  |  |
| 4. | עד שתעזוב  | 4:03 |  |  |  |  |  |  |  |
| 5. | שניים (עם שלמה ארצי)   | 3:40 |  |  |  |  |  |  |  |
| 6. | מחכה  | 4:06 |  |  |  |  |  |  |  |
| 7. | שביל הבריחה  | 3:28 |  |  |  |  |  |  |  |
| 8. | אני גרה מול המים (עם שתיים)   | 2:43 |  |  |  |  |  |  |  |
| 9. | נוצה ברוח  | 3:08 |  |  |  |  |  |  |  |
| 10. | מה חשוב היום  | 3:54 |  |  |  |  |  |  |  |
| 11. | עלית לי בזיכרון (אתה בכל זאת)   | 4:30 |  |  |  |  |  |  |  |
| 12. | די לכאב (עם כנסיית השכל)   | 3:18 |  |  |  |  |  |  |  |
| 13. | הכניסיני תחת כנפך  | 4:48 |  |  |  |  |  |  |  |
| 14. | ימי התום  | 4:04 |  |  |  |  |  |  |  |
| 15. | אני חיה לי מיום ליום (בהופעה חיה)   | 5:53 |  |  |  |  |  |  |  |
| 16. | מחול מטורף (בהופעה חיה)   | 5:47 |  |  |  |  |  |  |  |
| 17. | ציור של אהבה (עם יוסי בנאי)   | 3:42 |  |  |  |  |  |  |  |
| 18. | שרה ברחובות (גרסת האירוויזיון)   | 2:57 |  |  |  |  |  |  |  |
רשימת השמעה > אלבום 2

| אלבום 2> מס' | אלבום 2> שם | אלבום 2> משך | אלבום 2>  | אלבום 2>  | אלבום 2>  | אלבום 2>  | אלבום 2>  | אלבום 2>  | אלבום 2>  |
| --- | --- | --- | --- | --- | --- | --- | --- | --- | --- |
| 1. | בוא  | 4:46 |  |  |  |  |  |  |  |
| 2. | עבד של הזמן  | 5:03 |  |  |  |  |  |  |  |
| 3. | ציפור זרה  | 5:14 |  |  |  |  |  |  |  |
| 4. | שירת הסירנה (אל תפחד)   | 4:03 |  |  |  |  |  |  |  |
| 5. | חברה  | 5:39 |  |  |  |  |  |  |  |
| 6. | שיר אהובת הספן  | 4:20 |  |  |  |  |  |  |  |
| 7. | ערב כחול עמוק  | 4:25 |  |  |  |  |  |  |  |
| 8. | הנסיכה והרוח  | 5:40 |  |  |  |  |  |  |  |
| 9. | לאלף נמר  | 4:22 |  |  |  |  |  |  |  |
| 10. | לבכות  | 4:28 |  |  |  |  |  |  |  |
| 11. | מים צלולים  | 3:42 |  |  |  |  |  |  |  |
| 12. | שאה דומאד (Shah Doomad)   | 3:28 |  |  |  |  |  |  |  |
| 13. | ילדים זה שמחה  | 3:50 |  |  |  |  |  |  |  |
| 14. | חייך וחיי (עם גידי גוב)   | 3:52 |  |  |  |  |  |  |  |
| 15. | רגע פרטי  | 3:52 |  |  |  |  |  |  |  |
| 16. | יומן  | 6:59 |  |  |  |  |  |  |  |
ביקורות

האלבום הכפול ספג ביקורת חיובית מצד שי להב שאמר: "34 שירים, מרביתם יהלומים. את חלקם אני אומנם לא מסוגל לשמוע (“שיר אהובת הספן" היה רגע משבר אמיתי בריצה. מזל שיש שלט), אבל כשיש לך את “עטוף ברחמים", “תפתח חלון", “אני חיה לי מיום ליום", “בוא", “אל תפחד", “הנסיכה והרוח", “לאלף נמר" ועוד ועוד, אתה מבין, במצטבר, שההבטחה הגדולה של חורף 1985 התממשה".
רוס 154

|  נתוני תצפית |
| --- | --- |
 קבוצת כוכבים:  קשת
 שמות נוספים:  V1216 בקשת, גליזה 729, LHS 3414
 סוג:  ננס אדום
 בהירות נראית:  10.44
 סיווג ספקטרלי:  M3.5V
 עלייה ישרה:  18ʰ 49ᵐ 49.36216ˢ מילי-שניות קשת בשנה
 נטייה:  ‏10.4291″ ‏50′ ‏23°‏- מילי-שניות קשת בשנה
 מאפיינים פיזיים
 בהירות מוחלטת:  13.07
 מרחק:  0.06 ± 9.69  שנות אור 0.02±2.97  פארסק
 רדיוס:  0.24 רדיוסי שמש
 מסה:  0.17 מסות שמש
 עוצמת הארה:  פי 0.0038 מהשמש
 טמפרטורה:  10 ± 3,340 K
 מהירות סיבוב:  3±1.5 קילומטר לשנייה
 מהירות רדיאלית:  −10.631 קילומטר לשנייה
 תנועה עצמית:  720 מילי-שניות קשת בשנה
 היסט:  336.1228±0.0641 אלפיות של שניות קשת
 מתכתיות:  −0.18 
 
רוס 154 (ידוע גם בשמות גליזה 729, LHS 3414 או V1216 בקשת), הוא ננס אדום וכוכב משתנה מתפרץ מסוג כוכב הבזק שנמצא במרחק של 9.7 שנות אור מהשמש בחלק המזרחי של קבוצת הכוכבים קבוצת הכוכבים קשת. הוא הכוכב האחד עשר במרחקו מהשמש, והמערכת השביעית במרחקה מהשמש.
רדיוסו של רוס 154 הוא 0.24 רדיוס שמש, מסתו 0.17 מסות שמש והמתכתיות שלו היא מחצית מזו של השמש. טמפרטורת פני השטח שלו היא כ-3,340 מעלות קלווין, סיווגו הספקטרלי הוא M3.5, עוצמת ההארה שלו היא 0.004 מעוצמת ההארה של השמש, בהירותו הנראית היא מדרגה 10.44 ובהירותו המוחלטת מדרגה 13.07. מכיוון שהוא כוכב הבזק, הרי שדרגת בהירותו הנראית יכולה להגיע ל-6-7. הזמן בין התפרצויות גדולות הוא שני ימי ארץ. רוס 154 נחשב לכוכב צעיר וגילו מוערך בפחות ממיליארד שנים.
הכוכב קוטלג לראשונה בשנת 1925 על ידי פרנק אלמו רוס.
הערות שוליים

↑  VizieR: LHS 3414, LHS Catalogue, 2nd Edition (Luyten 1979)
ערך זה הוא קצרמרבנושא מדעי החלל. אתם מוזמנים לתרום לוויקיפדיה ו.
רוס בלקנר

| --- | --- |

 לידה:  12 במאי 1949 (בן 75) ניו יורק, ארצות הברית 
 מקום לימודים:  אוניברסיטת ניו יורק  בית ספר שטיינהרט לתרבות, חינוך ופיתוח אנושי  בית הספר לאמנות קליפורניה  ג'ורג' ו. היולט 
 תחום יצירה:  ציור 
 פרסים והוקרה:  פרס רומא 
 www.rbleckner.com
 
רוס בלקנר (באנגלית: Ross Bleckner; נולד ב-1949) הוא צייר יהודי-אמריקאי המתגורר בעיר ניו יורק.
בלקנר הוא הצייר הצעיר ביותר שקיים תערוכה בתצוגת יחיד במוזיאון גוגנהיים בניו יורק, ב-1995. הוא החל להציג בגלריה מרי בון בשנת 1979. ניתן למצוא את עבודותיו באוספי המוזיאון לאמנות מודרנית בניו יורק, הגלריה הלאומית לאמנות בוושינגטון., DC, מוזיאון קרנגי לאמנות בפיטסבורג, ומרכז האמנות ווקר במיניאפוליס. עבודותיו עוסקות בתחומים כגון אובדן, שינוי, זיכרון ואיידס. עבודותיו הפואטיות כוללות לעיתים קרובות תמונות סימבוליות חוזרות, כמו נברשות, יונים ופרחים, המוצגות עם תחושת אור מטושטשת וזוהרת.
הערות שוליים

↑  artnet.com, Ross Bleckner (American, born 1949)
| --- | --- |
בקרת זהויות :  NLI: 987007525031505171  BIBSYS: 90958397  BNE: XX859342  BnF: cb13180805b (data)  GND: 119285746  ISNI: 0000 0000 8168 5777  KulturNav: 962dc997-9613-4350-b33c-735fd98a7f12  LCCN: n88102007  NDL: 00463378  NLA: 36580909  NTA: 094975523  RKD: 8952  SNAC: w6t74vcg  SUDOC: 084121335  Trove: 1304407  ULAN: 500118722  VIAF: 96561119   WorldCat (עם VIAF): 96561119 
ערך זה הוא קצרמרבנושא ציירים ובנושא אמריקאים. אתם מוזמנים לתרום לוויקיפדיה ו.
רב יצחק בר אבדימי

ערך זה עוסק באמורא בדור הראשון השני לאמוראי ארץ ישראל. אם התכוונתם לאמוראי בדור השני לאמוראי בבל, ראו .
| --- | --- |
 תקופת הפעילות:  דור ראשון ושני לאמוראי ארץ ישראל – דור ראשון ושני לאמוראי ירושלמי
 רבותיו:  רבי יהודה הנשיא
 בני דורו:  זעירי
 
רב יצחק בר אבדימי (או אבודימי) היה אמורא בדור הראשון והשני לאמוראי ארץ ישראל.
בצעירותו למד אצל רבי יהודה הנשיא ושימשו. מקורות שונים מראים כי היה ה"תנא" כלומר שונה המשניות בבית המדרש של רבי יהודה הנשיא, ומכאן שהיה לו חלק מכריע בניסוחה הסופי של המשנה, והוא זה שלימד את רוב המשנה לרב שהביאה לבבל.
מכונה בירושלמי 'רבי יצחק רובא'.
יש להבדיל בינו לבין רב יצחק בר אבדימי השני.